Oskar

Oskar er et mannsnavn som blir brukt i flere europeiske kulturer. Navnet kan stamme fra norrørne Ásgeirr («gud» + «spyd»), og utviklet seg videre gjennom eposet Ossians sanger, der Oskar er en av heltene, med de keltiske navneleddene os, «hjort» og cara, «venn». Navnet spredde seg utover Europa da Ossians sanger ble svært populære fra slutten av 1700-tallet. Den vestfrankiske formen for navnet er Ansgar.

Utbredelse
Oscar er kjent brukt i Norge fra 1815. Skrivemåten med c var vanlig på slutten av 1800-tallet, men gikk ned fram mot 1900, da formen med k ble mer utbredt. Rundt 1900 fikk opptil 1,3 % av de nyfødte navnet Oskar. Begge navneformene økte i bruk fra slutten av 1990-åra. I Sverige har det foregått en lignende navneutvikling. Dette kan ha sammenheng med de norsk-svenske kongene Oscar I (regjerte 1844–1859) og Oscar II (regjerte 1872–1905/07). Navnet Oscar ble opprinnelig tatt med i den svenske almanakken i 1812, for å hedre Oscar (I) Bernadotte.

Oscar og Oskar er kjent brukt i Sverige fra 1803. Navnet var vanlig på midten av 1800-tallet og igjen fra 1990-årene.

Det var i 2007 2 646 som hadde Oskar og 1 643 menn som hadde Oscar som første fornavn i Norge (Statistisk sentralbyrå). Navnet er også mye brukt som andre del i navnesamansettninger (som Karl Oskar).

|}

Kjente navnebærere

Regenter
 Oscar I
 Oscar II

Andre
 Oskar Braaten (1881–1939), norsk forfatter
 Oscar F. Fredriksen (1870–1920), norsk skøyteløper
 Oscar Mathisen (1888–1954), norsk skøyteløper
 Oscar Torp (1893–1958), norsk politiker, statsminister
 Oskar Olsen (1897–1956), norsk skøyteløper og skøytepresident
 Oscar de la Renta, amerikansk moteskaper
 Oskar Schindler (1908–1974), tysk forretningsmann som reddet sine jødiske arbeidere fra holocaust
 Oscar Wilde (1854–1900), britisk dikter

Se også 
 Oscar-prisen
 Oscarstatuetten

Referanser

Eksterne lenker 
 

Mannsnavn